ประจำเดือนไม่มา9 สัปดา แต่พอใช้ที่ตรวจ ขึ้นแค่ขีดเดียว แต่บางเวลาก้อมีเวียงหัวอาเจียน เคียดมากเลยไม่รู้ว่าเปนอะไร
สวัสดีค่ะ หากได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจาก มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นดังนั้น ควรรอประจำเดือนไปอีกซักระยะค่ะ แต่หากประจำเดือนไม่มานานเกิน 3 เดือน แนะนำควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ (PCOS) มีภาวะไทรอยด์ฮอร์โมนเป็นพิษ มีพังผืดในมดลูก เป็นต้นสำหรับอสการเวียนหัวและอาเจียนนั้น อาจเกิดได้จากหลายสาเหตุ เช่น ร่างกายขาดน้ำจากการดื่มน้ำไม่เพียงพอ มีไข้ หรือมีอาเจียน ท้องเสีย เป็นต้นมีภาวะโลหิตจาง หรือเกิดจากจากความเครียด วิตกกังวล พักผ่อนไม่เพียงพอ นอนไม่หลับ หรือมีโรคต่างๆของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน(Meniere's Disease)หูชั้นในอักเสบเป็นต้นแนะนำในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเยอะๆ หมั่นออกกำลังกายสม่ำเสมอ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้นหากมีอาการเวียนหัวมากอาจลองทานยาแก้เวียนหัว เช่น dimenhydrinate(ไดเมนไฮดริเนต),cinnarizine (ซินนาริซีน)เป็นต้น หากอาการยังไม่ดีขึ้น ควรไปพบแพทย์เพื่อตรวจหาสาเหตุค่ะ